Sfântul Chiril al Turovului - Rugăciune către toţi sfinţii 


VRIRIL 


AL TUROVULUI 


Sfântul Chiril al Turovului - Rugăciuni pentru fiecare zi a săptămânii şi canoane de 
pocăință: 

https://www.academia.edu/42170016/Sf._Chiril_al_Turovului_- 

Rug % C4% 83ciuni_pentru_fiecare_zi_a_s% C4% 83pt % C4% 83m % C3 9% A2nii_% C59%9 
Fi_canoane_de_poc % C4% 83in %o C5 9% A3 9% C4% 83 


https://archive.org/details/sf.-chiril-al-turovului-rug.-editat 


https://www.slideshare.net/steaemy 1/sfntul-chiril-al-turovului-rugciuni-pentru-fiecare-zi-a- 
sptmnii-i-canoane-de-pocin 

Predici la Duminica tuturor Sfinţilor (1.Octoih): 


https://www.academia.edu/43717019/Predici_la_Duminica_tuturor_Sfin % CS % A3ilor_1_O 
ctoih 


https://archive.org/details/predici-la-dum-tuturor-sf./mode/2u 


https://drive.google.com/file/d/1U82hohk9oqqgrj TE7Jz28j K6XkZEwCegh/view 

Ceea ce eşti mai cinstită decât heruvimii şi mai slăvită fără de asemănare decât 
serafimii, Doamnă Stăpână de Dumnezeu Născătoare, care ai născut pe Hristos, 
Dumnezeul nostru! În ziua întristării mele auzi-mă şi ajută-mi mie, păcătosului şi 
ticălosului! 


Sfinților îngeri şi arhangheli, heruvimi şi serafimi, scaune, domnii, începătorii, 
stăpânii şi puteri, Mihaile, Gavriile, Uriile, Rafaile, luaţi cu voi toate puterile ce- 
reşti şi rugați-vă lui Dumnezeu pentru mine, păcătosul, ca să-mi fie milostiv în vre- 
mea necazului meu. 


Sfinte şi mare prorocule Ioane, Inainte-mergătorul şi Botezătorul Domnului, în zi- 
ua nevoii mele ajută-mi mie, întinatului şi nelegiuitului. 


Sfinților întâi-drepţi şi marilor proroci: Enohe, Noe, Melhisedec, Avraame, Isaac, 
lacove, losife dimpreună cu cei doisprezece patriarhi Moisi, Aaroane, Isaie, Da- 


vide, Ilie, Samuile, Daniile, leremie, Ioile, Zaharie, Naume, Sofonie, Avacume, 
Ghedeoane, losie, Miheie, Zaharie, Avdie, Maleahi, Eliseie, Amoase, lezechiile, 
Ananie, Azarie, Misaile, lono, Agheie şi toți sfinţii proroci, rugaţi-vă pentru tică- 
loşia mea şi miluiți sufletul meu, ce s-a spurcat cu multe fapte rele. 


Sfinuilor mari apostoli mai întâi pe scaun şezători, aleşilor ai lui Dumnezeu, Petre 
şi Pavele dimpreună cu loan, lacove, Andreie, Filipe, Mateie, Luco, Marcule, To- 
mo, Vartolomee, lacove al lui Alfeu, ludo al lui Iacov, Simone Zilotule, Varnavo, 
lacove, fratele Domnului, Prohore, Ştefane arhidiacone, Timoteie şi toţi cei şap- 
tezeci de ucenici ai lui Hristos, rugați-vă pentru mine, păcătosul şi netrebnicul 
vostru rob, Milostivului Stăpân şi Domn lisus Hristos. 


Sfinţilor răbdători de chinuri şi marilor mucenici, şi mărturisitori, şi doctori fără de 
arginţi, şi făcători de minuni, şi prunci: Gheorghe, Dimitrie, Teodore Tiroane, Ni- 
chito, Teodore Stratilatule, Gurie, Samoane, Avivo, Procopie, Eustratie, Mercurie, 
Areto, Mino, Acachie, Andreie Stratilate, Hristofore, Prove, Tarasie, sfinților pat- 
ruzeci de mucenici din Sevastia, Alexandre, Serghie şi Vahe, Borase, Glebe, cnea- 
zule Mihaile, 'Teodore, Trifone, Nestore, Flore, Lavrule, sfinte prunc Mihaile bul- 
garule, Cosmo, Damiane, Ermolae, Pantelimoane, Chire, Ioane, Chirice, Mamonte, 


Savo gotule, Galactioane, Hrisante, Stratonice, Vasilisc, Condrate, Conoane şi toți 
sfinții mucenici, ceata răbdătorilor de chinuri, rugaţi-vă lui Dumnezeu pentru mine, 
vicleanul, cela ce am minţit lui Dumnezeu şi oamenilor, miluiţi-mă pe mine, păcă- 
tosul vostru rob, izbăviţi-mă de necazurile păcatelor. 


Sfinților ierarhi şi dascăli ai lumii, stâlpilor neclintiţi, întărirea Bisericii: Dionisie 
Areopagitule, leroteie, Ignatie, Lazăre, Climente, Vasilie al Cezareii, Grigorie de 
Dumnezeu cuvântătorule, loane Gură de Aur, Nicolae, Silvestre, Spiridoane, Gri- 
gorie al Mitilinei, Petre al Alexandriei, Grigorie al Armeniei, Chirile al Alexan- 
driei, Atanasie, Eustatie, Antiohe, Antime, Amfilohie, Grigorie făcătorule de mi- 
nuni, Policarpe, Ipolite, papa Romei, Leontie al Rostovului, dimpreună cu toți sfin- 
ţii ierarhi şi cu toată ceata de Dumnezeu purtătorilor părinți, rugaţi-vă Mântuito- 
rului Dumnezeu pentru mine, leneşul şi nevrednicul, dezlegaţi-mă de păcatele mele 
mari şi grele. 


Sfinţilor cuvioşi părinţi şi postnici şi mari pustnici, îngerilor pământeşti şi oame- 
nilor cereşti: Antonie, Teodosie, Teodore Studitule, Pimene, Sisoe, Arsenie, loane 
Colove, Benedicte, Maxime, Efreme, Onufrie, Macarie egipteanule, Pavele Ti- 
beule, Daniile al Schitului, Paisie sfinţite dimpreună cu prietenul tău Pavel, Ma- 
carie Alexandrine, Pavele, care eşti numit cel simplu, Agatoane, Visarioane, Paho- 
mie, Pafnutie, Avraamie, Vasilie cel nou, Grigorie, ucenicul lui, Acachie cel din 
Scara, Arhipe, Agricolae, Eufrosine, Filimoane sihastrule, Antonie şi Teodosie ai 
Lavrei Peşterilor, Varlaame de la Novgorod, dimpreună cu toţi cuvioşii, rugaţi-vă 
pentru mine, păcătosul şi mult greşitul. 


Sfintelor femei, drepte şi cuvioase şi muceniţe dimpreună: Ano, Elisaveto, Marie, 
Teclo cea întocmai cu apostolii, Anastasie, Irino, Eleno, Eftimie, Evghenie, Teo- 
doro, Pelaghie, Taisie, Fevronie, Eupraxie, Evdochie, Ecaterino, Paraschevo, Eu- 
frosino, Matrono, Susano, Domnico, Antuso, lulianie, Hristino şi Iulito, Natalie, 
Epistimie, Zinovie, Agato dimpreună cu toată ceata sfintelor femei şi cu mirono- 
sițele, rugaţi-vă lui Dumnezeu pentru ticăloşia şi nevrednicia mea, ca prin rugă- 
ciunile voastre să mă izbăvesc de muncile cele veşnice şi de focul cel veşnic, ce nu 
se stinge. 


Toţi sfinţii lui Dumnezeu, cuvioşilor şi drepţilor, care de la zidirea lumii bine aţi 
plăcut lui Dumnezeu cu mari nevoinţe şi prin multe osteneli aţi biruit pe diavol şi 
l-ati călcat, ca pe un nimic făcându-i pe el şi pe toţi dracii lui! Eu, păcătosul rob al 
lui Dumnezeu, cad la voi: primiţi-mă pe mine, păcătosul şi întinatul, şi păziţi-mă în 
toate zilele, şi în toate nopțile, şi în tot ceasul, şi acasă, şi în tot locul, şi la ieşirea 
sufletului meu în văzduh; ajutaţi-mi în Ziua Judecăţii, rugaţi-vă pentru ticălosul 


meu suflet Atotţiitorului Dumnezeu, căruia se cuvine slava, cinstea şi închinăciu- 
nea, Tatălui şi Fiului şi Sfântului Duh, acum şi pururea şi în vecii vecilor. Amin! 


(Extras din cartea: Sfântul Chiril al Turovului - Rugăciuni pentru fiecare zi a 
Săptămânii şi canoane de pocăință) 


